PM ODDA 2-DAGARS 2015

Vi ønskjer alle vel møtt til Odda 2-dagars 2015 med mellomdistanse lørdag og langdistanse med innlagt kretsranking søndag. Her følgjer ein del praktiske opplysningar.

**KART/TERRENG:**

Kartet Reinsnosvatnet, utgitt 2004, korrigeringar på kart i målestokk !:7.500.

Lørdag: Alle karta er printa i målestokk 1:7.500. Småkupert og detaljrikt terreng, ein del opne myrar, berg i dagen og litt bjørke- og furuskog.

Søndag:Løype 1-3 har offsetkart i målestokk 1:10.000, resten spring på 1:7.500, terreng skråli med flatare dalområde, opne myrar , berg i dagen, bjørke og furuskog

**POSTBESKRIVELSAR:**

Internasjonale teikn i alle løyper (tekst i tillegg på lause postbeskrivelsar i N-løyper). Det er lause postbeskrivelsar på start begge dagar.

**BRIKKER:**

Sjekk på lagsliste at det er ført opp rett brikkenr, og gje beskjed på løpskontoret om de finn feil. Leigebrikker må leverast inn når løparane er ferdig med siste konkurranse. Klubbar som leiger brikker er ansvarlege for brikkene, og vil bli fakturert med kr 500,00 dersom brikka ikkje blir returnert. N-Open får leige brikke gratis på løpskontoret.

**START:**

**Lørdag:** Start på samlingsplass for alle løyper. Oppvarming på veg innover langs vatnet.

**Søndag:** Start 1: Løype 1-3: 3.000 meter å gå langs vegen mot Skare 25 minutt å gå (ikkje merka). Start 2: løype 4-7, 900 meter å gå sørvestover frå samlingsplass, 10 minutt å gå. Start 3: Løype 8 på samlingsplass.

I N- og C-løyper er det fri start begge dagar. N-Open kan starte frå kl 14.15 lørdag og kl 11.15 søndag, øvrige klassar frå kl 15.00 lørdag og kl 12.00 søndag.

Opprop 2 minutt før start, der det ligg lause postbeskrivelsar. 1 minutt før start går du fram til kart/startbukk. Brikkene blir aktivisert i startøyeblikket. Når klokka startar å pipe, legg brikka ned. Løft opp og start på siste pipet. Kartet tar de opp når de startar.

**MÅL:**

Det må også stemplast på målstreken. Etter målgang følg køen fram til avlesing av brikke. Du får strekktider etter målgang.

**LAGSTELT:**

Lagstelt kan setjast opp i området rundt innløp begge dagar.

**KIOSK:**

Vi sel brus, pølser, hamburgar, kaffe, kaker, bollar, vafler, mm.

**SAL AV O-UTSTYR:**

Joker Skarsmo sel o-sko, kompass, våtsokkar m.m. på samlingsplass. Butikken er open lørdag 09.00-17.00 og søndag 10.00-17.00

**SMÅTROLL/BARNEPARKERING:**

Småtroll begge dagar med start på samlingsplass. Startkontingent kr 20,00. Barneparkering på samlingsplass.

**PREMIEUTDELING:** Så snart resultata er klare.